Tolong jelaskan mengenai Timor Timur (provinsi) dalam bahasa melayu

Rencana ini ialah tentang Provinsi Timor Timur yang merupakan bahagian dari Indonesia (1976-1999). Untuk negara di Asia Tenggara lihat Timor Leste.

Timor Timur ialah bekas sebuah provinsi yang menjadi sebahagian Indonesia dari 1976 hingga 1999 semasa pendudukan Indonesia ke atas Timor Timur. Wilayah ini merupakan bekas kawasan Timor Portugis dan kini negara merdeka Timor Leste.

Dari 1702 hingga 1975, Timor Timur ialah wilayah luar pesisir Portugal, yang dipanggil Timor Portugis. Pada 1974, Portugal memulakan proses dekolonisasi secara berperingkat bagi wilayah pesisir laut mereka yang berbaki termasuklah Timor Portugis. Semasa proses tersebut, sebuah kemelut masayarakat antara pelbagai pihak di Timor tercetus. Pada 1975, Indonesia menduduki Timor Timur dan pada 1976, secara rasminya Indonesia mengilhak wilayah tersebut, mengisytiharkan ia sebagai provinsi ke-27 dengan nama rasmi Timor Timur. Pertubuhan Bangsa-Bangsa Bersatu walau bagaimanapun, tidak mengiktiraf pengilhakan tersebut, menyambung untuk menganggap Portugal sebagai kuasa pemerintah yang sah bagi Timor Timur. Berikutan pengakhiran pendudukan Indonesia pada 1999, dalam masa yang sama tempoh peralihan pentadbiran PBB, Timor Timur menjadi secara rasminya merdeka daripada Portugal pada 2002 dan menggunakan nama rasmi Timor Leste.